
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	2 octombrie 2012

	Nr.
	27/159 


R A P O R T
asupra proiectului de Lege pentru modificarea şi completarea art.30 din Legea nr.263/2010 privind sistemul unitar de pensii publice

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.PLx 201 din 29 mai 2012, cu dezbaterea pe fond în procedură obişnuită, a proiectului de Lege privind modificarea şi completarea articolului 30 din  Legea nr.263/2010 privind sistemul unitar de pensii publice.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1257/28.11.2011)

· avizul negativ al Comisiei pentru buget, finanţe şi bănci (nr.161/31.07.2012)

· avizul negativ al Comisiei juridice, de disciplină şi imunităţi (nr.31/425/13.06.2012) 
· avizul favorabil al Comisiei pentru egalitatea de şanse pentru femei şi bărbaţi (nr.37/232/25.06.2012)

· punctul de vedere negativ al Guvernului (nr.113/20.01.2012).

Proiectul de lege are ca obiect de reglementare modificarea art.30 din Legea nr.263/2010 privind sistemul unitar de pensii publice, în sensul încadrării în condiţii speciale a altor activităţi şi unităţi care, în prezent, nu se regăsesc în anexele 2 şi 3 din lege şi care vor obţine avizul pentru îndeplinirea procedurilor şi criteriilor de încadrare în condiţii speciale, în conformitate cu prevederile H.G. nr.1025/2003 privind metodologia şi criteriile de încadrare a persoanelor în locuri de muncă în condiţii speciale, ulterior termenului prevăzut de acest act normativ.
Comisia propune Plenului Camerei Deputaţilor respingerea proiectului de lege deoarece, conform directivelor europene în domeniu, este necesară îmbunătăţirea condiţiilor de muncă pentru aceste categorii de persoane şi nu creşterea numărului de locuri de muncă încadrate în condiţii speciale. 
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 1 octombrie 2012 a participat, în conformitate cu prevederile art.55 din Regulamentul Camerei Deputaţilor, doamna Georgeta Bratu - Secretar de Stat.
La lucrările comisiei au fost prezenţi 22 deputaţi, din totalul de 24 membri ai comisiei.

Raportul comisiei a fost adoptat cu majoritate de voturi.

Propunerea legislativă a fost adoptat de Senat în şedinţa din 21 mai 2012.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Maria Eugenia Barna



Kerekes Karoly


Şef serviciu Elena Mesaroş



Întocmit,








Expert parlamentar Geta DOANĂ

